वैज्ञानिकों के अनुसार गुदगुदी करने से शरीर सिकुड़ता है और गुदगुदी शरीर के उन हिस्सों में ज्यादा होती है जहाँ कम से कम हड्डियां हों जैसे पेट और पैर के तलवे। वैज्ञानिकों की माने तो गुदगुदी 2 तरह से होती है, एक निसमेसिस और दूसरी गार्गालेसिस। निसमेसिस में शरीर पर जब हलके से स्पर्श किया जाये या किसी पतली चीज़ से सहलाया जाये तो उस जगह की त्वचा मस्तिष्क तक सन्देश भेजती हैं और इससे त्वचा पर हलकी-हलकी खुजली का अहसास होता है जबकि गार्गालेसिस में पेट, बगल या गले पर उंगलियों से छूने पर खिलखिलाहट वाली हंसी छूट पड़ती है।